**ANUNȚ**

**privind consultarea publică a proiectului hotărîrii Guvernului privind aprobarea proiectului legii cu privire la modificarea Anexei la legea nr. 852/2002 pentru aprobarea Regulamentului cu privire la regimul comercial şi reglementarea utilizării hidrocarburilor halogenate care distrug stratul de ozon**

Ministerul Agriculturii, Dezvoltării Regionale și Mediului inițiază, începînd cu data de 2 decembrie 2019, consultări publice asupra proiectului hotărîrii Guvernului privind aprobarea proiectului legii cu privire la modificarea Anexei la legea nr. 852/2002 pentru aprobarea Regulamentului cu privire la regimul comercial şi reglementarea utilizării hidrocarburilor halogenate care distrug stratul de ozon.

Elaborarea proiectului de lege pentru modificarea actului normativ menționat este determinată de operarea modificărilor în *Legea nr. 852/2002 pentru aprobarea Regulamentului cu privire la regimul comercial şi reglementarea utilizării hidrocarburilor halogenate care distrug stratul de ozon* și necesitatea aducerii în concordanță a acesteia cu actele legislative aprobate recent: Legea nr.275/2018 pentru modificarea Legii nr. 172/2014 privind aprobarea Nomenclaturii combinate a mărfurilor, Legea nr.277/2018 privind substanțele chimice, Hotărîrea Guvernului nr.589/2018 pentru aprobarea Regulamentului cu privire la stabilirea mecanismului de repartizare a contingentelor anuale pentru importul hidroclorofluorocarburilor halogenate. De asemenea, operarea modificărilor în *Legea nr. 852/2002* reiese și din necesitatea implementării prevederilor Protocolului de la Montreal, ratificat de Republica Moldova prin Hotărîrea Parlamentului nr. 966/1996 cu privire la aderarea Republicii Moldova la Convenția pentru protecția stratului de ozon și la Protocolul referitor la substanțele care distrug stratul de ozon.

Obiecțiile și recomandările pe marginea proiectului de act normativ inițiat, pot fi expediate în termen de 10 zile lucrătoare, la adresa Ministerului Agriculturii, Dezvoltării Regionale și Mediului: or. Chișinău, str. Constantin Tănase 9 sau la adresa de e-mail: cristina.arseni@madrm.gov.md, maia.gutu@madrm.gov.md.